stanford-oval/wikipedia huggingface dataset:
แก๊สน้ำตา
ในประเทศไทย

ในประเทศไทย แก๊สน้ำตาถูกนำเข้ามาใช้ครั้งแรกในช่วงก่อนการเปลี่ยนแปลงการปกครองเมื่อวันที่ 24 มิถุนายน พ.ศ. 2475 ไม่นาน โดยกระทรวงมหาดไทย มีการแถลงข่าวสาธิตการใช้ที่สนามเป้า และสามเสน
2-chlorobenzalmalononitrile เป็นสารออกฤทธิ์ในแก๊สซีเอส
การใช้แก๊สน้ำตาชนิดยิงด้วยวิถีโค้งของตำรวจควบคุมฝูงชน ระหว่างการชุมนุมประท้วงบริเวณแยกใต้ด่วนดินแดงในเดือนสิงหาคม พ.ศ. 2564
โกลเดนฮาร์เวสต์

| --- | --- |
สัญลักษณ์ของบริษัท ที่ปรากฏก่อนภาพยนตร์จะเข้าเรื่อง ที่มีจุดเด่นเป็นสี่เหลี่ยม 4 ชิ้น
ประเภท: บริษัทมหาชน
อุตสาหกรรม: ภาพยนตร์
ก่อตั้ง: ค.ศ. 1970
ผู้ก่อตั้ง: Raymond Chow 
สำนักงานใหญ่: ชั้น 16, อาคารเพนนิซูลาร์ออฟฟิศทาวเวอร์ เลขที่ 18 ถนนมิดเดิล, จิมซาจุ่ย, เกาลูน, ฮ่องกง
บุคลากรหลัก: เรย์มอนด์ โจว เลินนาร์ด โฮ เหลียงเฟิง
ผลิตภัณฑ์: ภาพยนตร์
เจ้าของ: เรย์มอนด์ โจว เลินเนิร์ด โฮ
เว็บไซต์: http://www.goldenharvest.com
โกลเดนฮาร์เวสต์ (อังกฤษ: Golden Harvest, จีน: 橙天嘉禾) หรือ ออเรนจ์สกายโกลเดนฮาร์เวสต์ (Orange Sky Golden Harvest, 橙天嘉禾娛樂集團有限公司, ชื่อย่อ: OSGH) ชื่อที่ใช้ในปัจจุบัน เป็นบริษัทสร้างภาพยนตร์สัญชาติฮ่องกง
โกลเดนฮาร์เวสต์เกิดขึ้นในปี ค.ศ. 1970 โดย เรย์มอนด์ โจว เลินเนิร์ด โฮ  และ เหลียงเฟิง ถือได้ว่าเป็นเป็นบริษัทของเอเชียแห่งแรกที่ประสบความสำเร็จในการลงทุนของตลาดบันเทิงในซีกโลกตะวันตกในช่วงหนึ่ง โดยเฉพาะภาพยนตร์ของบรู๊ซ ลี และเฉินหลง ซึ่งก่อนที่จะเป็นโกลเดนฮาร์เวสต์โจว และโฮเคยเป็นผู้บริหารของชอว์บราเดอร์มาก่อน แต่ได้ลาออกจากชอว์บราเดอร์ในปี ค.ศ. 1970 เพื่อจะสร้างสตูดิโอเป็นของตัวเอง ภาพยนตร์ที่ประสบความสำเร็จเป็นอย่างมากของโกลเดนฮาร์เวสต์ได้แก่ Fists of Fury, Police Story, Project A, Young and Dangerous, The Storm Riders ip man ip man2 ip man3 นำต้น และก็ได้สร้างนักแสดงชื่อดังมากมาย เช่น บรู๊ซ ลี, เหมียว เข่อซิ่ว, เฉินหลง, หง จินเป่า, หยวนเปียว, เจ็ท ลี, ดอนนี่ เยน, คาเรน ม็อก, หลิว เต๋อหัว, โจว ซิงฉือ, เจิ้ง อี้เจี้ยน เป็นต้น  จนได้ชื่อว่ามีอิทธิพลอย่างมากสำหรับวงการภาพยนตร์ของเอเชียในทศวรรษที่ 70-90
ต่อมาวงการภาพยนตร์ฮ่องกงซบเซา โกลเดนฮาร์เวสต์เริ่มผลิตงานน้อยลง จนยุติการสร้างภาพยนตร์ไปในที่สุด และขายลิขสิทธิ์ภาพยนตร์ของบริษัทไปให้กับ สตาร์ ทีวี ในปี ค.ศ. 1993 ที่ต่อมาภาพยนตร์เหล่านั้นได้ถูกเผยแพร่ผ่านชื่อสังกัดว่า  ฟอร์จูน สตาร์ เอนเตอร์เทนเมนต์ (เอชเค) ลิมิเตด โดยมีบริษัท ไชน่า มีเดีย แคปิตอล ซึ่งเป็นบริษัทสื่อสารมวลชนรายใหญ่เป็นเจ้าของ
ส่วนโกลเดนฮาร์เวสต์ได้หันไปลงทุนกับธุรกิจโรงภาพยนตร์แทน จนกระทั่งในปี ค.ศ. 2007 เรย์มอน โจว ได้ขายหุ้นส่วนใหญ่ของตัวเองไปให้กับบริษัท ออร์เรนจ์ สกาย ในอีก 2 ปีต่อมาจึงเปลี่ยนชื่อบริษัทเป็น ออเรนจ์สกายโกลเดนฮาร์เวสต์จนถึงปัจจุบัน
ในปี ค.ศ. 2012 โกลเดนฮาร์เวสต์ได้ประกาศที่จะนำภาพยนตร์ที่เคยประสบความสำเร็จในอดีตกลับมาสร้างใหม่ ปีละ 1-2 เรื่อง เริ่มจาก Fly Me to Polaris ภาพยนตร์รักโรแมนติกแฟนตาซี ในปี ค.ศ. 1999 ที่แสดงนำโดย เริ่น เสียนฉี และจาง ป๋อจือ
แหล่งข้อมูลอื่น

เว็บไซต์ของบริษัท (อังกฤษ)
โกลเดนฮาร์เวสต์ ที่อินเทอร์เน็ตมูวีเดตาเบส
แก๊งระเบิด เนิร์ดกู้โลก

| แก๊งระเบิด เนิร์ดกู้โลก |
| --- | --- |

ประเภท: แอกชั่น ละคร
พัฒนาโดย: นิค ซานโตร่า
แสดงนำ:   เอ็ลเยส กาเบล  แคทเธอรีน แม๊คพี  เอ็ดดี้ เคย์ โทมัส  เจย์เดน หว่อง  อารี สตีตัม  โรเบิร์ต แพทธริค  ริลลี่ บี. สมิธ 
ผู้ประพันธ์เพลง:   ไบรอัน เทย์เลอร์  โทนี่ โมราเลส 
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ
จำนวนฤดูกาล: 4
จำนวนตอน: 92
การผลิต
ผู้อำนวยการผลิต:   แดเนียลเล่ วูดโรว  แดนนี่ โรส  สกูตเตอร์ บรูน  วัลเตอร์ โอ ไบรเอน  เฮเทอร์ คาร์ดิน  จัสติน ลิน  นิโคลัส วูดทัน  นิค ซันโตร่า  อเล็กซ์ เคิร์ตซ์แมน  โรเบิร์ตโต ออชี  เดวิด ฟอสเตอร์ 
ผู้อำนวยการสร้าง:   สก๊อต แมนสัน  ทรอย เคร็ก พูน  เคลย์ตอน ทาวเซนต์  มาร์โค แบล็ค  ดอน ทาร์ดิโน่  ร็อบ เพอร์สเตน  อเจทท้า วาร์เรน  เควิน เจ. ฮีนส์  อดีม ฮิกส์ 
ผู้กำกับภาพ: กุยลา พาดอส เคน เกสซิง เดวิด เจ. มิลเลอร์ เฟอร์นานโด อาร์จูเลส
ผู้ลำดับภาพ:   ไดแลน ไฮสมิธ  สตีเว่น สปรุง  โรซาน แทน  อีริค ซีเบิร์น  เจ. เจ. กุยเกอร์  เฮเทอร์ แม็คดูเกลล์  ปีเตอร์ ฟอสลุนด์  แอนโทนี่ มิลเลอร์  คริสโตเฟอร์ เพตรัส 
ความยาวตอน: 40–44 นาที (อังกฤษ) 60 นาที (ไทย)
บริษัทผู้ผลิต:   K/O Paper Products  Black Jack Films  Perfect Storm  SB Projects  CBS Television Studios 
ออกอากาศ
เครือข่าย: CBS (อังกฤษ)  Fox HD (ไทย)
ออกอากาศ: 22 กันยายน ค.ศ. 2014 (2014-09-22) – present
แก๊งระเบิด เนิร์ดกู้โลก (อังกฤษ: Scorpion) เป็นละครโทรทัศน์อเมริกาที่สร้างในปี ค.ศ. 2014 นำแสดงโดย  เอ็ดเยส กาเบล, แคทเธอลีน แม๊คพี, โรเบิร์ต แพธทริค ออกอากาศทางช่อง FoxThai ทุกวันอังคาร18.20 น.เริ่มออกอากาศภาคล่าสุด(4) วันที่ 10 ตุลาคม2560
เนื้อเรื่องย่อ > ซีซั่น 1

เรื่องราวของเหล่าอัจฉริยะจากทั่วทุกมุมโลกที่มารวมกลุ่มกันตั้งองค์กรเครือข่ายข้ามชาติเพื่อรับมือกับภัยคุกคามสมัยใหม่ ดัดแปลงจากเรื่องจริงของ วัลเทอร์ โอ ไบรเอ็น เด็กหนุ่มอัจฉริยะด้านคอมพิวเตอร์ ไอคิว 197 ที่ถูกเกณฑ์จากกระทรวงความมั่นคงแห่งมาตุภูมิให้ไปช่วยแก้ไขปัญหาที่ซับซ้อนของโลก โดยมีเครือข่ายเด็กอัจฉริยะอีกหลายคน อาทิ แฮปปี้ ควิน วิศวกรรมเครื่องกล  คอยให้ความช่วยเหลือ และเพื่อเป็นด่านสุดท้ายในการปกป้องโลกจากภัยคุกคามในยุคสมัยใหม่ รวมถึง เพจ ไดนีน สาวเสิร์ฟธรรมดา ๆ แต่มีลูกชายที่อาจเป็นถึงว่าที่อัจฉริยะคนต่อไป เธอดูเหมือนจะแอบชอบไบรเอ็น แต่ปัญหาก็คือ เขากลับมองว่า ความรักและความรู้สึก ไม่ใช่เรื่องที่จริงแท้แน่นอน ดังสูตรคณิตศาสตร์
เนื้อเรื่องย่อ > ซีซั่น 2

เรื่องราวของอัจฉริยะหนุ่มสาวทั้ง 5 คน ที่ทำงานให้กับเครือข่ายข้ามชาติเพื่อรับมือกับภัยยุคใหม่ เรื่องราวที่ดัดแปลงจากเรื่องจริงของ วัลเทอร์ โอ ไบรเอ็น อัจฉริยะที่ถูกเกณฑ์จากกระทรวงความมั่นคงแห่งมาตุภูมิตั้งแต่วัยหนุ่ม เพื่อให้ไปช่วยแก้ไขปัญหาที่ซับซ้อนของโลก โดยมีเครือข่ายเป็นเพียงเด็กวัยรุ่น แต่จุดที่แตกต่างคือพวกเขาเป็นอัจฉริยะที่หาตัวจับได้ยาก ภายใต้ชื่อกลุ่มว่า สกอร์เปียน อันประกอบด้วย โทบี้ นักวิเคราะห์พฤติกรรมและ ซิลเวสเตอร์ นักคำนวณตุ้ยนุ้ยที่มักจะมีปัญหาในการสื่อสารและการใช้สมาธิแบบแปลกๆ
แฮปปี้ ควิน สาวเอเชียที่เก่งด้านวิศวกรรมและ เพจ ไดนีน เด็กเสิร์ฟในร้านอาหาร
นักแสดงนำ

เอลิส กาเบล รับบท วอลเทอร์ โอไบรอัน
แคทเธอรีน แม็คฟี รับบท เพจ เดนีน
เอ็ดดี้ เคย์ โทมัส รับบท ดร.โทไบอัส(โทบี้) เมริเวเทอร์ เคอร์ติส
เจย์เดน หว่อง รับบท แฮบปี้ ควินท์
อารี สตีตัม รับบท ซิลเวสเตอร์ ดอดด์
โรเบิร์ต แพทธริค รับบท เจ้าหน้าที่เคป แกลโล่
ริลลี่ บี. สมิธ รับบท ราล์ฟ เดนีน
รีโก ไอเลสเวิร์ท รับบท อัลลี่ โจนส์
แหล่งข้อมูลอื่น

เว็บไซต์ทางการ
แก๊งระเบิด เนิร์ดกู้โลก ที่อินเทอร์เน็ตมูวีเดตาเบส
แม่แบบ:TV Guide show
Walter O'Brien
ลำดับรายการโทรทัศน์

| โมโน 29: ซีรีส์อเมริกา วันจันทร์- ศุกร์ เวลา 21:00 - 22:00 น>  |
| --- | --- | --- |
| ก่อนหน้า | แก๊งระเบิด เนิร์ดกู้โลก | ถัดไป |
| แก๊งระเบิด เนิร์ดกู้โลก ซีซั่น 2 | แก๊งระเบิด เนิร์ดกู้โลก | ยังเป็นปัจจุบัน |
| โมโนพลัส: ซีรีส์อเมริกา วันเสาร์ - อาทิตย์ เวลา 20:00 น>  - 21:00 น. |
| --- | --- | --- |
| ก่อนหน้า | แก๊งระเบิด เนิร์ดกู้โลก | ถัดไป |
| มหา'ลัยไสยเวท | แก๊งระเบิด เนิร์ดกู้โลก | ยังเป็นปัจจุบัน |
แก๊สธรรมชาติ

การเผาไหม้ของก๊าซธรรมชาติที่ออกมาจากพื้นดินที่ไต้หวัน
การส่งออกแก๊สธรรมชาติทั่วโลกในปี ค.ศ. 2013
ก๊าซธรรมชาติของปริมาณสำรองที่พิสูจน์แล้วแต่ละประเทศ (2014) ตามข้อมูลจากเดอะเวิลด์แฟกต์บุ๊ก
แก๊สธรรมชาติ (อังกฤษ: natural gas) เป็นสารประกอบไฮโดรคาร์บอนชนิดหนึ่งที่ประกอบด้วยไฮโดรเจนและคาร์บอนที่เกิดจากการทับถมของซากพืชซากสัตว์ประเภทจุลินทรีย์ที่มีอายุหลายร้อยล้านปี  ซึ่งสามารถแยกส่วนประกอบได้ เป็นมีเทน อีเทน โพรเพน บิวเทน เพนเทน เป็นต้น  หรือ หมายถึง  ปิโตรเลียมที่มีสภาพเป็นแก๊ส ณ ที่อุณหภูมิและความดันมาตรฐาน 15.6 องศาเซลเซียส และ 101 กิโลปาสคาล
โดยในแหล่งธรรมชาติอาจมีเฉพาะ มีเทน หรือ อีเทนล้วนหรืออาจ เจือปนโพรเพน และบิวเทนในบางแหล่ง  ซึ่งถ้าแยกโพรเพน และบิวเทน ออกมาบรรจุลงในถังแก๊ส เรียกว่า แก๊สปิโตรเลียมเหลว (Liquefied Petroleum Gas) หรือ LPG หรือ แก๊สหุงต้ม
แก๊สธรรมชาติไม่มีสี ไม่มีกลิ่น ไม่มีสารพิษ ถือว่าเป็นผลิตภัณฑ์ที่ปลอดภัยสูงสุดผลิตภัณฑ์หนึ่งในปัจจุบัน เมื่อเผาไหม้แล้วจะเป็นเชื้อเพลิงสะอาดและส่งผลกระทบแก่สิ่งแวดล้อมน้อยมาก เมื่อเปรียบเทียบกับน้ำมันเตาและแก๊สหุงต้ม ด้วยเหตุนี้หลายประเทศจึงนิยมใช้แก๊สธรรมชาติ
โดยทั่วไปสามารถแบ่งออกตามสมบัติทางเทคนิคได้ 4 ประเภท ดังนี้
1. Sweet gas หมายถึง แก๊สที่มีปฏิกิริยาเป็นกลางต่อกระดาษ pH ที่เปียกน้ำ  โดยมีแก๊สมีเทนเป็นส่วนประกอบหลัก ซึ่งเป็นแก๊สไฮโดรคาร์บอนที่มีน้ำหนักเบาที่สุด และอาจพบ อีเทน โพรเพน และเพนเทน ปะปนอยู่บ้าง
2. Sour gas หมายถึง แก๊สธรรมชาติที่มีกรดกำมะถันเจือปนอยู่สูง ทำให้เกิดสภาพที่เป็นกรดขึ้น สามารถตรวจสอบได้โดยใช้กระดาษ pH ที่เปียกน้ำ  ถ้ามีก๊าซไฮโดรเจนซัลไฟด์ปะปนอยู่สูง  อาจทำให้แก๊สนั้นมีพิษได้  ดังนั้นจึงต้องกำจัดก๊าซไฮโดรเจนซัลไฟด์ก่อนส่งไปยังที่อื่น
3. Dry gas หมายถึงแก๊สธรรมชาติที่ไม่มีส่วนผสมของแก๊สธรรมชาติเหลว (condensate) มีแต่แก๊สมีเทนเกือบร้อยเปอร์เซ็นต์ ทำให้มีราคาสูงกว่าแก๊สธรรมชาติชนิดอื่น ๆ
4. Wet gas หมายถึง แก๊สธรรมชาติที่มีส่วนประกอบหลักเป็นพวกแก๊สธรรมชาติเหลว ได้แก่ โพรเพน บิวเทน เพนเทน และเฮกเซน แก๊สเหล่านี้จะกลายเป็นของเหลวได้ง่ายที่อุณหภูมิต่ำและความดันสูง  ทำให้เกิดปัญหาในการขนส่ง
แก๊สธรรมชาติเป็นเชื้อเพลิงฟอสซิลที่สำคัญในลำดับต้น ๆ ในโลกปัจจุบันและถือเป็นเชื้อเพลิงที่ปลอดภัย และสะอาด ซึ่งโดยธรรมชาติ ไม่มีสี และไม่มีกลิ่น และไม่มีรูปแบบ แก๊สธรรมชาติมีสัดส่วนทั่วไปดังนี้
| ชื่อ | สูตรเคมี | สัดส่วนในแก๊สธรรมชาติ |
| --- | --- | --- |
| (Methane) มีเทน | CH4 | 70 - 90% |
| (Ethane) อีเทน | C2H6 | 0 - 20% |
| (Popane) โพรเพน | C3H8 | 0 - 20% |
| (Butane) บิวเทน | C4H10 | 0 - 20% |
| Carbon Dioxide (คาร์บอนไดออกไซด์) | CO2 | 0 - 8% |
| Oxygen (ออกซิเจน) | O2 | 0 - 0.2% |
| Nitrogen (ไนโตรเจน) | N2 | 0 - 0.5% |
| Hydrogen Sulfide (ไฮโดรเจนซัลไฟด์) | H2S | 0 - 5% |
| แก๊สอื่น ๆ | Ar,He,Ne,Xe | เล็กน้อย |
การเกิดก๊าซธรรมชาติ

การเกิดก๊าซธรรมชาติ
เกิดจากการสะสมและทับถมซ้อนทับของซากพืชซากสัตว์สะสมเป็นเวลานาน จนเกิดการรวมตัวกันเป็นก๊าซธรรมชาติมี่ที่ไฮโดรคาร์บอนต่าง ๆ เป็นส่วนประกอบ ได้แก่มีเทนอีเทน โพรเพน เพนเทน เฮกเซน เฮปเซนและสารประกอบไฮโดรคาร์บอนอื่น ๆ อีกทั้งสิ่งเจือปนอื่น ๆ เช่นแก๊สคาร์บอนไดออกไซด์ ไฮโดรเจนซัลไฟด์ ฮีเลียม ไนโตรเจนและไอน้ำ เป็นต้น
ก๊าซธรรมชาติจากแหล่งกำเนิดจะประกอบด้วยแก๊สมีเทนล้วน ๆ หรืออาจจะมีก๊าซไฮโดรคาร์บอนชนิดอื่น ๆ ปนอยู่บ้างทั้งนี้ขึ้นอยู่กับสภาพแวดล้อมของแหล่งธรรมชาติแต่ละแห่งเป็นสำคัญแต่โดยทั่วไปแล้วก๊าซธรรมชาติจะประกอบด้วยแก๊สมีเทนตั้งแต่ 70 เปอร์เซนต์ขึ้นไปและมีก๊าซไฮโดรคาร์บอนชนิดอื่นปนอยู่บ้าง ก๊าซธรรมชาติที่ประกอบด้วยมีเทนเกือบทั้งหมดเรียกว่า " ก๊าซแห้ง (dry gas)" แต่ถ้ามีพวกโพรเพนบิวเทนและพวกไฮโดรคาร์บอนเหลวหรือก๊าซโซลีนธรรมชาติ เช่นเพนเทน เฮกเทน ฯลฯ ปนอยู่ในอัตราที่ค่อนข้างสูงเรียกก๊าซธรรมชาตินี้ว่า "ก๊าซชื้น (wet gas)" 
ก๊าซธรรมชาติที่ประกอบด้วยมีเทนหรืออีเทนหรือที่เรียกว่าก๊าซแห้งนั้นจะมีสถานะเป็นก๊าซที่อุณหภูมิและความดันบรรยากาศ ดังนั้นการขนส่งจึงจำเป็นต้องวางท่อส่งก๊าซส่วนก๊าซชื้นที่มีโพรเพนและบิวเทนซึ่งทั่วไปมีปนอยู่ประมาณ 4 – 8 เปอร์เซ็นต์จะมีสถานะเป็นก๊าซที่อุณหภูมิและความดันบรรยากาศเช่นกันเราสามารถแยกโพรเพนและบิวเทนออกจากก๊าซธรรมชาติได้แล้วบรรจุลงในถังก๊าซเรียกแก๊สนี้ว่าแก๊สปิโตรเลียมเหลวหรือ  LPG (Liquefied Petroleum Gas) ส่วนก๊าซธรรมชาติเหลวหรือก๊าซโซลีนธรรมชาติซึ่งเรียกกันว่า "คอนเดนเซท" (Condensate) คือพวกไฮโดรคาร์บอนเหลวได้แก่เพนเทนเฮกเซนเฮปเทนและอ๊อกเทนซึ่งมีสภาพเป็นของเหลวเมื่อผลิตขึ้นมาถึงปากบ่อบนแท่นผลิตสามารถแยกออกจากก๊าซธรรมชาติได้บนแท่นผลิตการขนส่งอาจลำเลียงทางเรือหรือส่งไปตามท่อได้
ดูเพิ่ม

คอนเดนเซท
ผลิตภัณฑ์จากโรงแยกก๊าซธรรมชาติ
แก๊สมีเทน ( C1 )  :  ใช้เป็นเชื้อเพลิงสำหรับผลิตกระแสไฟฟ้าในโรงงานอุตสาหกรรม  และเมื่อนำไปอัดใส่ถังด้วยความดันสูง  จะเรียกว่าก๊าซธรรมชาติอัด  ( CNG )  สามารถใช้เป็นเชื้อเพลิงในรถยนต์  รู้จักกันในชื่อว่า  “ ก๊าซธรรมชาติสำหรับยานยนต์ ”  ( NGV)
ก๊าซอีเทน ( C2 )  :  ใช้เป็นวัตถุดิบในอุตสาหกรรมปิโตรเคมีขั้นต้น  เพื่อนำไปผลิตเม็ดพลาสติก  เส้นใยสังเคราะห์ชนิดต่างๆ  ก่อนนำไปแปรรูปเป็นผลิตภัณฑ์อื่นๆ  ต่อไป
ก๊าซโพรเพน ( C3 ) และก๊าซบิวเทน ( C4 )  :  ก๊าซโพรเพนใช้เป็นวัตถุดิบในอุตสาหกรรมปิโตรเคมีขั้นต้นได้เช่นเดียวกัน  และหากนำเอาก๊าซโพรเพนกับก๊าซบิวเทนมาผสมกันตามอัตราส่วน  อัดใส่ถังเป็นแก๊สปปิโตรเลียมเหลว  ( LPG )  หรือที่เรียกกว่าก๊าซหุงต้ม  สามารถนำไปใช้เป็นเชื้อเพลิงในครัวเรือนเป็นเชื้อเพลิงสำหรับยานยนต์  และใช้ในการเชื่อมโลหะได้  รวมทั้งยังนำไปใช้ในโรงงานอุตสาหกรรมบางปประเภทได้อีกด้วย
ไฮโดรคาร์บอนเหลว  :  อยู่ในสถานะที่เป็นของเหลวที่อุณหภูมิและความดันบรรยากาศ  ในกระบวนการผลิต  สามารถแยกจากไฮโดรคาร์บอนที่มีสถานะเป็นก๊าซบนแท่นผลิต  เรียกว่า  คอนเดนเสท  สามารถลำเลียงขนส่งโดยทางเรือหรือทางท่อน้ำไปกลั่นเป็นน้ำมันสำเร็จรูปต่อไป
ก๊าซโซลีนธรรมชาติ  :  อยู่ในสถานะที่เป็นของเหลว  แม้จะมีการแยกคอนเดนเสทออกในกรระบวนการผลิตที่แท่นผลิตแล้ว  แต่ก็ยังมีไฮโดรคาร์บอนเหลวบางส่วนหลุดไปกับไฮโดรคาร์บอนที่มีสถานะเป็นก๊าซ  เมื่อผ่านกระบวนการแยกจากโรงแยกก๊าซธรรมชาติแล้ว  ไฮโดรคาร์บอนเหลวนี้ก็จะถูกแยกออก  เรียกว่า ก๊าซโซลีนธรรมชาติ  ( NGL )  และส่งเข้าไปยังโรงกลั่นน้ำมัน  เป็นส่วนผสมของผลิตภัณฑ์น้ำมันสำเสร็จรูปได้เช่นเดียวกับคอนเดนเสท  และยังเป็นตัวทำละลาย  ซึ่งนำไปใช้ในอุตสาหกรรมบางประเภทได้เช่นกัน
แก๊สคาร์บอนไดออกไซด์  :  เมื่อผ่านกระบวนการแยกแล้วจะถูกนำไปทำให้อยู่ในสภาพของแข็ง  เรียกว่า  น้ำแข็งแห้ง  นำไปใช้ในอุตสาหกรรมถนอมอาหารอุตสาหกรรมน้ำอัดลมและเบียร์  ใช้ในการถนอมอาหารระหว่างการขนส่งนำไปเป็นวัตถุดิบสำคัญในการทำฝนเทียม  และนำไปใช้สร้างควันในอุตสาหกรรมบันเทิง  อาทิ  การแสดงคอนเสิร์ต  หรือการถ่ายทำภาพยนตร์
ประโยชน์จากก๊าซธรรมชาติ

1. ใช้เป็นเชื้อเพลิงได้โดยตรง โดยไม่จำเป็นต้องผ่านกระบวนการต่าง เหมือนอย่างน้ำมันและก๊าซหุงต้ม
2. เป็นวัตถุดิบในการผลิตผลิตภัณฑ์ต่าง ๆ หลังผ่านกระบวนการแยกในโรงแยกก๊าซฯ เพราะในตัวเนื้อก๊าซธรรมชาติมีสารประกอบที่เป็นประโยชน์อยู่มากมาย เมื่อนำมาผ่านกระบวนการที่โรงแยกก๊าซฯ แล้วก็จะได้ผลิตภัณฑ์ต่าง ๆ มาใช้ประโยชน์ได้
3. ลดการสร้างแก๊สเรือนกระจก ซึ่งเป็นสาเหตุของภาวะโลกร้อน
4. มีความปลอดภัยสูงในการใช้งาน เนื่องจากมีน้ำหนักเบากว่าอากาศ (คิดเทียบความหนาแน่นกับอากาศ) จึงลอยขึ้นเมื่อรั่ว
5. มีราคาถูกกว่าเชื้อเพลิงปิโตรเลียมอื่น ๆ เช่น น้ำมัน น้ำมันเตา และแก๊สปิโตรเลียมเหลว
6. สามารถสร้างมูลค่าเพิ่ม ช่วยขับเคลื่อนการเจริญเติบโตทางเศรษฐกิจของประเทศ
7. ก๊าซธรรมชาติส่วนใหญ่ที่ใช้ในประเทศไทยผลิตได้เอง จากแหล่งในประเทศ จึงช่วยลดการนำเข้าพลังงานเชื้อเพลิงอื่น ๆ และประหยัดเงินตราต่างประเทศได้มาก
แหล่งข้อมูลอื่น

แก๊สธรรมชาติ โดย www.thaipetroluem.com เก็บถาวร 2007-06-18 ที่ เวย์แบ็กแมชชีน
โกเปศวรมนเทียร

| โกเปศวรมนเทียร ขิทราปูระ> ศาสนา |
| --- | --- |
ศาสนา: ศาสนาฮินดู
เขต: โกหาปูร์
เทพ: พระศิวะ
เทศกาล: มหาศิวราตรี
ที่ตั้ง
รัฐ: มหาราษฏระ
ประเทศ: อินเดีย
ที่ตั้งในรัฐมหาราษฏระ
พิกัดภูมิศาสตร์: 16°42′00″N 74°41′5″E﻿ / ﻿16.70000°N 74.68472°E﻿ / 16.70000; 74.68472
สถาปัตยกรรม
ผู้สร้าง: คันทาราทิตยะ
เสร็จสมบูรณ์: ศตวรรษที่ 11
โกเปศวรมนเทียร (อังกฤษ: Kopeshwar Temple) ที่ขิทราปูระ อำเภอโกลหาปูระ รัฐมหาราษฏระ เป็นโบสถ์พราหมณ์ (มนเทียร) โบราณ สร้างขึ้นโดยกษัตริย์แห่งศิลาหระ คันทาราทิตยะ (Gandaraditya) สรา้งขึ้นในปี 1109 ถึง 1178 อยู่บนฝั่งแม่น้ำกฤษณา ถึงแม้ว่ากษัตริย์แห่งศลาหระจะเป็นศาสนิกชนศาสนาไชนะแต่ก็ทรงสร้างโบสถ์พราหมณ์เช่นกัน โกเปศวรเป็นคำเรียกปางดุร้ายของพระศิวะ มนเทียรแบ่งย่อยเป็นสี่ส่วน ได้แก่ สวรรคมณฑป (Swargamandapa) ซึ่งมีหลังคาเปิดโล่งเป็นรูปวงกลม, สภามณฑป (Sabhamandapa), อันตราลกักษา (Antaral kaksha) และ ครรภคฤห์ (Garbha gruha)
แกรนูโลไซต์

ชนิดของเม็ดเลือดขาว
| แกรนูโลไซต์ Granulocyte |
| --- | --- |
แกรนูโลไซต์ ชนิดเบโซฟิล
รายละเอียด
ระบบ: ระบบภูมิคุ้มกัน
ตัวระบุ
MeSH: D006098
FMA: 62854
ศัพท์ทางกายวิภาคของจุลกายวิภาคศาสตร์ [แก้ไขบนวิกิสนเทศ]
แกรนูโลไซต์ (อังกฤษ: granulocytes) เป็นเซลล์เม็ดเลือดขาวในระบบภูมิคุ้มกันโดยกำเนิด ลักษณะเด่นคือมีแกรนูลอยู่ภายในไซโทพลาซึม เรียกได้อีกอย่างหนึ่งว่า พอลีมอร์โฟนิวเคลียร์ ลูโคไซต์ (polymorphonuclear leukocytes, PMN, PML, หรือ PMNL) เนื่องจากมีนิวเคลียสที่รูปร่างแตกต่างกัน โดยมักจะแบ่งออกเป็น 3 พู ซึ่งจะแตกต่างจากโมโนนิวเคลียร์อะแกรนูโลไซต์ คำว่า พอลีมอร์โฟนิวเคลียร์ ลูโคไซต์ มักใช้เรียกแกรนูโลไซต์ชนิดนิวโทรฟิลชนิดเดียว ซึ่งเป็นชนิดของแกรนูโลไซต์ที่มีจำนวนมากที่สุด ส่วนชนิดอื่น ๆ ซึ่งได้แก่ อีโอซิโนฟิล เบโซฟิล และแมสต์เซลล์ จะมีจำนวนพูน้อยกว่า แกรนูโลไซต์ถูกสร้างขึ้นโดยกระบวนการแกรนูโลโพอีซิส (granulopoiesis) ในไขกระดูก
ชนิด

แกรนูโลไซต์มี 4 ชนิด (หรือชื่อเต็มคือ พอลีมอร์โฟนิวเคลียร์ แกรนูโลไซต์) ดังนี้
เบโซฟิล
อีโอซิโนฟิล
นิวโทรฟิล
แมสต์เซลล์
ชื่อของแต่ละชนิด (ยกเว้นแมสต์เซลล์) มาจากลักษณะการติดสีย้อม ตัวอย่างเช่น แกรนูโลไซต์ที่มีจำนวนมากที่สุด นิวโทรฟิล จะมีลักษณะการติดสีย้อมของไซโทพลาซึมที่เป็นกลาง
ชนิด > นิวโทรฟิล

บทความหลัก: นิวโทรฟิล
โดยปกตินิวโทรฟิลจะพบในกระแสเลือดและเป็นชนิดของฟาโกไซต์ที่มีมากที่สุด โดยเป็นส่วนประกอบร้อยละ 60 ถึง 65 ของเซลล์เม็ดเลือดขาวที่ไหลเวียนในร่างกายทั้งหมด และประกอบด้วยกลุ่มย่อย ๆ 2 กลุ่ม ได้แก่ นิวโทรฟิล-คิลเลอร์ (neutrophil-killer) และนิวโทรฟิล-เคเจอร์ (neutrophil-cager) เลือดมนุษย์ 1 ลิตร ประกอบด้วยนิวโทรฟิลประมาณ 5 พันล้านเซลล์ (5x109) ซึ่งมีเส้นผ่านศูนย์กลางประมาณ 12–15 ไมโครเมตร เมื่อถึงเวลาที่นิวโทรฟิลได้รับสัญญาณ จะใช้เวลาประมาณ 30 นาทีในการออกจากกระแสเลือดและไปถึงบริเวณที่ติดเชื้อ โดยนิวโทรฟิลจะไม่กลับสู่กระแสเลือด และจะกลายเป็นเซลล์หนองและตาย นิวโทรฟิลที่เจริญเต็มที่มีขนาดเล็กกว่าโมโนไซต์ และมีนิวเคลียสที่แบ่งเป็นหลายส่วน (2–5 ส่วน) แต่ละส่วนจะเชื่อมต่อกันด้วยเส้นใยโครมาติน โดยปกตินิวโทรฟิลจะไม่ออกจากไขกระดูกจนกว่าจะเจริญเติบโตเต็มที่ แต่ในระหว่างการติดเชื้อ เซลล์ตั้งต้นของนิวโทรฟิลที่เรียกว่า ไมอีโลไซต์ และโพรไมอีโลไซต์ จะถูกปล่อยออกมา
ชนิด > อีโอซิโนฟิล

บทความหลัก: อีโอซิโนฟิล
อีโอซิโนฟิลจะมีนิวเคลียสเป็นพูรูปไต (2–4 พู) จำนวนของแกรนูลในอีโอซิโนฟิลอาจแตกต่างกันไป เนื่องจากแกรนูลมีแนวโน้มที่จะสลายตัว (degranulate) ในขณะที่อยู่ในกระแสเลือด อีโอซิโนฟิลมีบทบาทสำคัญในการฆ่าปรสิต (เช่น พยาธิตัวกลมในลำไส้) เนื่องจากแกรนูลของพวกมันมีโปรตีนพื้นฐานที่เป็นพิษเฉพาะตัวและโปรตีนที่เป็นประจุบวก (เช่น คาเทปซิน); รวมถึงอีโอซิโนฟิลยังมีรีเซปเตอร์ที่จับกับ IgE มาช่วยในหน้าที่นี้ด้วย อีกทั้งยังมีส่วนร่วมในกระบวนการฟาโกไซโตซิส, เป็นเซลล์นำเสนอแอนติเจน (antigen-presenting cell), ควบคุมการทำงานของเซลล์ภูมิคุ้มกันอื่น ๆ (เช่น การทำงานของเซลล์ที CD4+, เซลล์เดนไดรต์, เซลล์บี, แมสต์เซลล์, นิวโทรฟิล, และเบโซฟิล), มีส่วนร่วมในการทำลายเซลล์เนื้องอก, และส่งเสริมการซ่อมแซมเนื้อเยื่อที่เสียหาย พอลิเพปไทด์ที่ชื่อ อินเตอร์ลิวคิน-5 จะมีปฏิกิริยาต่ออีโอซิโนฟิล และทำให้อีโอซิโนฟิลเจริญพัฒนาขึ้นเป็นตัวเต็มวัย โดยพอลิเพปไทด์นี้ผลิตขึ้นโดยเบโซฟิลและเซลล์ทีเฮลเปอร์ 2 (TH2)
ชนิด > เบโซฟิล

บทความหลัก: เบโซฟิล
เบโซฟิลเป็นหนึ่งในเซลล์ที่มีจำนวนน้อยที่สุดในไขกระดูกและเลือด (มีอยู่น้อยกว่าร้อยละ 2 ของเซลล์ทั้งหมด) เบโซฟิลมีนิวเคลียสเป็นพูเช่นเดียวกับนิวโทรฟิลและอีโอซิโนฟิล อย่างไรก็ตาม เบโซฟิลจะมีเพียง 2 พู และเส้นใยโครมาตินที่เชื่อมต่อระหว่างพูนั้นมักมองไม่เห็นชัดเจน เบโซฟิลมีรีเซปเตอร์ที่สามารถจับกับ IgE, IgG, คอมพลีเมนต์, และฮิสตามีน ไซโตพลาสซึมของเบโซฟิลมีปริมาณแกรนูลที่แตกต่างกัน แกรนูลเหล่านี้มักจะมีจำนวนมากพอที่จะบดบังบางส่วนของนิวเคลียสได้ แกรนูลของเบโซฟิลนั้นประกอบด้วย ฮิสตามีน, เฮพาริน, คอนดรอยตินซัลเฟต, เพอร์ออกซิเดส, สารกระตุ้นเกล็ดเลือด, และสารตั้งต้นอื่น ๆ
ชนิด > แมสต์เซลล์

บทความหลัก: แมสต์เซลล์
แมสต์เซลล์เป็นแกรนูโลไซต์ชนิดหนึ่งที่มีอยู่ในเนื้อเยื่อ เป็นสื่อกลางในการป้องกันโฮสต์จากจุลชีพก่อโรค (เช่น ปรสิต) และมีบทบาทในปฏิกิริยาภูมิแพ้ โดยเฉพาะอย่างยิ่ง แอนาฟิแล็กซิส แมสต์เซลล์ยังมีส่วนเกี่ยวข้องในการอักเสบและภูมิต้านตนเอง รวมถึงเป็นสื่อกลางและควบคุมการตอบสนองของระบบประสาทภูมิคุ้มกัน (neuroimmune system)
การพัฒนา

แกรนูโลไซต์พัฒนามาจากเซลล์ต้นกำเนิดที่อยู่ในไขกระดูก กระบวนการเปลี่ยนแปลงจากเซลล์ต้นกำเนิดเม็ดเลือดที่สามารถพัฒนาได้หลายชนิด (pluripotent hematopoietic stem cell) ไปเป็นแกรนูโลไซต์ จะเรียกว่า แกรนูโลโพอีซิส (granulopoiesis) โดยจะมีเซลล์ที่อยู่ในระหว่างกระบวนการเปลี่ยนแปลงหลายชนิดด้วยกัน เช่น ไมอิโลบลาสต์ และโพรไมอิโลไซต์
ภาพเพิ่มเติม

ฮีมาโทโพอีซิส (hematopoiesis)
ดูเพิ่ม

การตรวจนับเม็ดเลือดอย่างสมบูรณ์
ฮีมาโทโพอีซิส
ระบบภูมิคุ้มกัน
ระบบภูมิคุ้มกันโดยกำเนิด
โทรโกไซโทซิส
เม็ดเลือดขาว
นิวโทรฟิลมีนิวเคลียสที่แบ่งเป็นส่วน (ตรงกลางภาพ และล้อมรอบด้วยเม็ดเลือดแดง) แกรนูลภายในเซลล์จะสามารถมองเห็นได้ในไซโตพลาสซึม (ในกำลังขยายสูงและย้อมด้วยสีกีมซา)
อีโอซิโนฟิล
เบโซฟิลมีนิวเคลียสที่แบ่งเป็นพู ล้อมรอบด้วยเม็ดเลือดแดง
แก๊งมือปราบพิฆาตทรชน

| แก๊งมือปราบพิฆาตทรชน |
| --- | --- |

ประเภท:   ทริลเลอร์  ดราม่า  คอนสไปราซี ทริลเลอร์ 
สร้างโดย: โจชัว ซาห์ฟราน
แสดงนำ:   ปรียันกา โชปรา  จอช ฮอปกินส์  เจค แมคลาฟลิน  อวนจานู เอลลิส  ยัสมิน เอล มิสซรี  โจฮานนา แบรดดี  เทต เอลลิงตัน  เกรแฮม โรเจอร์ส  แอนนาเบลล์ เอคอสต้า  รัสเซลล์ โทวีย์  เพิร์ล ทูซี่  แบลร์ อันเดอร์วูด  มาลี มัตลิน  อลัน พอเวลล์ 
ผู้ประพันธ์เพลง:   โจเอล เจ. ริชาร์ด  โจเซฟ ทราพานีซ 
ประเทศแหล่งกำเนิด: สหรัฐอเมริกา
จำนวนฤดูกาล: 3
จำนวนตอน: 55
การผลิต
ผู้อำนวยการผลิต:   มาร์ค กอร์ดอน  โรเบิร์ต เซิร์ชเนอร์  นิโคลัส เปปเปอร์  โจชัว ซาห์ฟราน  ไมเคิล เซตแมน 
ผู้อำนวยการสร้าง: เชอร์เรน เดบิส
สถานที่ถ่ายทำ:   มอนทรีออล  เชอร์บรูค  นครนิวยอร์ก 
ผู้กำกับภาพ:   แอนโทนี่ วอห์ลเบิร์ก  เอนัสตัส เอ็น. ไมชอส  ทอดด์ แม็คมูลเลน 
ผู้ลำดับภาพ:   คอลลีน ชาร์ป  นิโคลัส เอลัสมัส  เดเนียล เอ วัลเวิร์ด  เทอร์ริลีน เอ. ชร็อบไชร์  เชลบี ซีเกล 
ความยาวตอน: 43 นาที
บริษัทผู้ผลิต:   ABC Studios  Mark Gordon Company  Random Acts Productions (2015–17)  Maniac Productions (2018–) 
ออกอากาศ
เครือข่าย: ABC
ออกอากาศ: 27 กันยายน ค.ศ. 2015 (2015-09-27) – ปัจจุบัน
แก๊งมือปราบพิฆาตทรชน (อังกฤษ: Quantico) เป็นชุดละครโทรทัศน์แนวอาชญากรรม ทริลเลอร์ ออกอากาศทางช่อง ABC ในสหรัฐอเมริกา นำแสดงโดย ปรียันกา โชปรา, จอช ฮอปกินส์, เจค แมคลาฟลิน, อวนจานู เอลลิส, ยัสมิน เอล มิสซรี, โจฮานนา แบรดดี, เทต เอลลิงตัน, เกรแฮม โรเจอร์ส, แอนนาเบลล์ เอคอสต้า, รัสเซลล์ โทวีย์, เพิร์ล ทูซี่, แบลร์ อันเดอร์วูด, มาลี มัตลิน, อลัน พอเวลล์ ในไทยออกอากาศทางช่อง โมโน 29
เนื้อเรื่อง > ฤดูกาลที่ 1

บทความหลัก: แก๊งมือปราบพิฆาตทรชน ฤดูกาลที่ 1
เนื้อเรื่อง > ฤดูกาลที่ 2

บทความหลัก: แก๊งมือปราบพิฆาตทรชน ฤดูกาลที่ 2
เนื้อเรื่อง > ฤดูกาลที่ 3

บทความหลัก: แก๊งมือปราบพิฆาตทรชน ฤดูกาลที่ 3
นักแสดงนำ

ปรียันกา โชปรา รับบท อเล็กซ์ พาร์ริซ
จอช ฮอปกินส์ รับบท เลียม โอคอนเนอร์
เจค แมคลาฟลิน รับบท ไรอัน บูธ
อวนจานู เอลลิส รับบท มิแรนด้า ชอว์
ยัสมิน เอล มิสซรี รับบท นิมาห์ เอมิน/ เรน่า เอมิน (คู่แฝด)
โจฮานนา แบรดดี รับบท เชลบี้ วยัตต์
เทต เอลลิงตัน รับบท ไซม่อน เอเชอร์
เกรแฮม โรเจอร์ส รับบท เซเลป ฮาซซ์
แอนนาเบลล์ เอคอสต้า รับบท นาตาลี วาสเควส
รัสเซลล์ โทวีย์ รับบท แฮร์รี่ ดอยล์
เพิร์ล ทูซี่ รับบท ดายาน่า แมมพาซี
แบลร์ อันเดอร์วูด รับบท โอเว่น ฮอลล์
มาลี มัตลิน รับบท โจเคลลีน เทรินเนอร์
อลัน พอเวลล์ รับบท ไมค์ แม๊กควิกก์
แหล่งข้อมูลอื่น

แก๊งมือปราบพิฆาตทรชน ที่อินเทอร์เน็ตมูวีเดตาเบส
แม่แบบ:TV Guide
โกสต์ (มาร์เวลคอมิกส์)

| โกสต์> ข้อมูลการจัดพิมพ์ |
| --- | --- |
ผู้จัดพิมพ์: มาร์เวลคอมิกส์
ปรากฏตัวครั้งแรก: ไอรอนแมน #219 (มิถุนายน 1987)
สร้างสรรค์โดย: เดวิด มิเชลินี บ็อบ เลย์ตัน
ข้อมูลในเรื่อง
ชื่อจริง: ไม่ทราบ
นามแฝง: แฟนทาซึม, จอห์น มอร์ลีย์, แคสเพอร์
ถิ่นกำเนิด: เอิร์ธ-616
สังกัดทีม: ร็อกซอนเอเนอร์จีคอร์ปอเรชัน A.I.M. ธันเดอร์โบลส์
ความสามารถ:  สติปัญญาขั้นสูง  ความสามารถด้านการประดิษฐ์ วางแผนและเจาะระบบคอมพิวเตอร์  เทคโนโลยีจากชุด: ล่องหน  ตรวจจับไม่ได้ 
โกสต์ (อังกฤษ: Ghost) เป็นตัวละครของมาร์เวลคอมิกส์ สร้างสรรค์โดยเดวิด มิเชลินีและบ็อบ เลย์ตัน ปรากฏตัวครั้งแรกในหนังสือการ์ตูน ไอรอนแมน เล่มที่ 219 (มิถุนายน 1987) เดิมเขาเคยเป็นวิศวกรบริษัทออมนิเซเพียนต์ (Omnisapient) แต่ภายหลังถูกบริษัทหลอกใช้และทรยศ ทำให้เขากลายเป็นตัวร้ายที่ใช้ความสามารถในการเจาะระบบคอมพิวเตอร์และชุดที่มีเทคโนโลยีล่องหนและตรวจจับไม่ได้ในการทำลายบริษัทยักษ์ใหญ่ รวมถึงสตาร์กอินดัสตรีส์ โกสต์จึงเป็นศัตรูกับไอรอนแมน ต่อมาโกสต์เข้าร่วมทีมธันเดอร์โบลส์และช่วยทีมอเวนเจอร์สสู้กับบริษัทออสคอร์ปของนอร์แมน ออสบอร์นและบริษัทแฮมเมอร์อินดัสตรีส์ของจัสติน แฮมเมอร์
ในภาพยนตร์ แอนท์-แมน และ เดอะ วอสพ์ มีการปรับบทให้โกสต์เป็นผู้หญิงที่ชื่อ เอวาร์ สตาร์ รับบทโดยฮันนาห์ จอห์น คาเมน นักแสดงชาวอังกฤษ และเธอจะปรากฏตัวอีกครั้งใน ภาพยนตร์ ธันเดอร์โบลต์ส*
โกฟแฮก

| โกฟแฮก |
| --- | --- |

สถานะ: ยังคงดำเนินการ
ประเภท: แฮกกาธอน
ประเทศ: ออสเตรเลีย
ประเดิม: ค.ศ. 2009
ผู้เข้าชม: มากกว่า 1,300 คน
เว็บไซต์: http://www.govhack.org
โกฟแฮก (อังกฤษ: GovHack) เป็นอีเวนต์รัฐบาลโปร่งใส และแฮกกาธอนข้อมูลแบบเปิด ที่ใหญ่ที่สุดของประเทศออสเตรเลีย ซึ่งดึงดูดผู้เข้าร่วมเกิน 1,000 คนในแต่ละปี อีเวนต์นี้ดำเนินงานครั้งแรกขึ้นที่แคนเบอร์ราในปี ค.ศ. 2009 ซึ่งมีการขยายอย่างรวดเร็วเพื่อการแข่งขันระดับชาติ กับอีเวนต์ที่เกิดขึ้นพร้อมกันในเมืองใหญ่ ๆ ทั่วประเทศในเดือนกรกฎาคมของทุกปี ด้วยเงินรางวัลที่หามาได้เพิ่มขึ้นในทำนองเดียวกัน ด้วยวงเงินรางวัลรวม 70,000 ดอลลาร์ออสเตรเลียที่หามาได้ในปี ค.ศ. 2014
อีเวนต์นี้ต้องการทีมขนาดเล็กของผู้แข่งขัน ในการสร้างชนิดของ"แฮก" โดยใช้ข้อมูลรัฐบาลออสเตรเลียเป็นเวลาประมาณ 46 ชั่วโมง ตั้งแต่ช่วงเย็นวันศุกร์ถึงบ่ายวันอาทิตย์ โดยไม่ได้เจาะจงรูปแบบของ"แฮก" แต่พบบ่อยที่สุดคือแอพพลิเคชันเว็บ, แอพพลิเคชันมือถือ หรือวิชวลไลเซชัน ร่วมกับรหัสต้นทางทั้งหมดที่ได้เก็บไว้ในพื้นที่เก็บข้อมูลโอเพนซอร์ซและได้รับการอนุญาต แต่ละทีมจะทำการตัดสินในวิดีโอสามนาทีที่พวกเขาจะต้องผลิต โดยแสดงให้เห็นถึงสิ่งที่พวกเขาได้ทำการผลิตและอาจเป็นไปได้ในอนาคต
แม้ว่าผู้ร่วมแข่งขันอาจจะใช้ข้อมูลของรัฐบาลเปิดใด ๆ ที่มีอยู่ บางประเภทรางวัลให้ใช้ชุดข้อมูลบางอย่าง เช่น "รางวัลธรณีศาสตร์ยอดเยี่ยม" หรือ "รางวัลการใช้งานที่ดีที่สุดด้านสถิติการเก็บภาษี" เป็นธรรมดาที่เข้าร่วมโครงการหน่วยงานรัฐบาล — รัฐบาลกลาง, รัฐหรือเทศบาล — เปิดตัวชุดข้อมูลพิเศษในเวลาของการแข่งขันในแต่ละปี กับรางวัลที่กี่ยวข้อง
อีเวนต์นี้ดำเนินการโดยอาสาสมัคร โดยเฉพาะอย่างยิ่งกลุ่มชาวออสเตรเลียแห่งมูลนิธิเปิดความรู้ ที่นำโดยเพีย วาห์ ผู้เป็นหัวหน้าทีมชาติ
โกฟแฮก 2014

อีเวนต์โกฟแฮก 2014 จัดขึ้นที่บัลลาแรท, บริสเบน, แคนเบอร์รา, แกนซ์, โกลด์โคสต์, โฮบาร์ต, เมลเบิร์น, เพิร์ท, ซิดนีย์, แอดิเลด และเมาท์แกมเบียร์ ผู้ชนะของรางวัลระดับประเทศจะได้รับการบินไปยังอีเวนต์"พรมแดง"พิเศษที่บริสเบน ณ วันที่ 10 สิงหาคม